Peeter Raudsepp (teatrilavastaja)

Peeter Raudsepp (sündinud 20. märtsil 1974 Tallinnas) on eesti teatrilavastaja.Peeter Raudsepp Eesti Lavastajate Liidu lehel (vaadatud 6.12.2019)

Eluloost
Peeter Raudsepp lõpetas 1992. aastal Tallinna 32. Keskkooli ja 1996. aastal lavastaja erialal Eesti Muusikaakadeemia kõrgema lavakunstikooli. Aastal 2000. sai ta teatrialase magistrikraadi (Eesti Muusikaakadeemia kõrgem lavakunstikool), Eesti Muusika- ja Teatriakadeemia lavakunstikooli doktoriõppes on Raudsepp 2011. aastast. 

Ta on töötanud Rakvere Teatris aastatel 1996–1997 ja 1998–1999 lavastajana ning aastatel 1999–2001 dramaturgina. Aastail 2001–2011 oli Raudsepp Tartu Ülikooli Viljandi Kultuuriakadeemia näitlejameisterlikkuse ja lavakõne lektor ning aastail 2011–2016 Eesti Muusika- ja Teatriakadeemia lavakunstikooli juhataja ja dotsent. Lisaks on ta juhendanud Viljandi Kultuuriakadeemia 4.–9. lendu ja koos Katariina Undiga lavakunstikooli XXVII lendu.Eesti Teatriliit. Vaadatud 9. juuni 2023. 

2017. aastast asus Peeter Raudsepp tööle Rakvere teatri loomingulise juhina. 2020. ja 2023. aastal valiti ta tagasi teatri loominguliseks juhiks.Rakvere teatri loomingulise juhina jätkab Peeter Raudsepp. kultuur.err.ee

Raudsepp oli Eesti Näitlejate Liidu liige  aastail 1996–2000 ja on  Eesti Lavastajate Liidu liige aastast 1997. Aastail 2009–2011 oli ta Lavastajate Liidu esimees.

Filmograafia
 2022 "Tehnik" tudengifilm, Jänes
 2019 "Johannes Pääsukese tõeline elu" mängufilm, Jaan Tõnisson
 2015 "Roukli" mängufilm 		
 2013 "Elavad pildid" mängufilm, maakler Lemmik
 2010 "Lumekuninganna" mängufilm, treenerEesti filmi andmebaas.
 1993 "Hysteria" komöödiafilmPeeter Raudsepp. IMDb.

Tunnustus
 1994 Voldemar Panso nimeline auhind
 2007 stipendium "Ela ja sära"
 2018 Rakvere Teatri kolleegipreemia, parim lavastaja ("Puudutada kuud" ja "Kuni ta suri")
 2018/2019 Rakvere Teatri publikupreemia, parim lavastus ("Kuni ta suri")

Viited

Välislingid
 Peeter Raudsepp: teatrite kiusatus pakkuda kiirkultuuri on suur Postimees, 4. detsember 2010.
 Peeter Raudsepp haarab lavakoolis ohjad Postimees, 10. aprill 2011.
 Peeter Raudsepp: Olen tahtnud seda müüti pöörata. Postimees, 13. mai 2023.

Kategooria:Eesti lavastajad
Kategooria:Eesti teatripedagoogid
Kategooria:Eesti Muusika- ja Teatriakadeemia vilistlased
Kategooria:Sündinud 1974